Publication: Magyar Közlöny
Issue: MK-2009-56 (Year: 2009, Number: 56)
Era: 2004-2010
Section: személy szellemi terméke, akkor a 100/1997. (VI. 13.) Korm. rendelet 23. § (2) alapján kell eljárni.
Paragraph Index: 302

2. feladat: A vizsgázó röviden bemutatja az általa elkészített projektet és válaszol a bizottság által feltett kérdésekre. A vizsgabizottság, illetve elnök előzetes engedélyével bemutatható a képi vagy elektronikus ismeretterjesztő információforráson alapuló vizsgadarab. Az erre felhasznált idő nem számít bele az érettségiző szóbeli feleletének vizsgaidejébe. A vizsgadarab közös megtekintése viszont lehetővé teszi, hogy a bizottság tagjai is érdemi kérdéseket tegyenek fel, megismerjék az érettségiző munkáját. A szóbeli védés alkalmával a portfolióban található anyagok bármelyikét a vizsgázó felhasználhatja szemléltetésre, használatára az értékelő tanár bátorítsa. A szóbeli vizsgarész értékelése A középszintű szóbeli érettségi vizsgán szerezhető 70 pont, a tételkifejtésre adható 50 pont és a projektvédésből szerzett 20 pontból áll össze. A kihúzott tétel értékelése A tételsor összeállításakor rögzíteni kell a tételek kifejtésének elvárt összetevőit a megadott szempontok szerint, és az ezekre adható, az 50 pont felosztásával kialakított maximális részpontszámokat, amely alapján a feleletet értékelni kell. A tételkifejtés értékelésének szempontjai Tartalom: 45 pont Előadásmód: 5 pont A tartalom (45 pont) értékelésének szempontjai: – a vizsgázó mennyire rendelkezik a tételkifejtéséhez szükséges elméleti tudással, – a vizsgázó mennyire képes konkrét esetek, dokumentumok, források értelmezése során alkalmazni az elsajátított ismereteket, fogalmi összefüggéseket és érvelési módokat, képes felismerni az esetlegesen jelenlevő erkölcsi dilemmákat, morális inditékokat – a vizsgázó milyen mértékben rendelkezik a tételkifejtéséhez szükséges szakszókinccsel, logikus érveléssel, – képes-e érvelni saját helyzetértékelése és értékválasztásai mellett. Az előadásmód (5 pont) értékelésének szempontjai: – rendszerező és lényegkiemelő képesség, – meggyőző érvelés, – nyelvhelyesség. A projektvédés értékelésének szempontjai A projektmunka megvédésének értékelése – bár a szóbeli érettségi vizsga keretében történik az írásbeli (projekt) vizsga lezárásának tekintendő. A projektmunka védésének értékelésekor az alábbi szempontokat kell figyelembe venni és a 20 pont felosztásával kialakított részpontszámokat, ez alapján kell felosztani: – a vizsga tartalmának és az egyéni munka konkrétumainak bemutatása 6 pont – a projektkészítés során szerzett egyéni tapasztalatok ismertetése 4 pont – szaknyelv, szakmai ismeretek alkalmazása 4 pont – a vizsgabizottság által feltett kérdések megválaszolása, tématartás, lényegkiemelés 4 pont – a felelet felépítettsége, nyelvhelyesség 2 pont EMELT SZINTŰ VIZSGA Emelt szint Írásbeli vizsga Szóbeli vizsga 240 perc 20 perc feladatsor tételkifejtés 75 pont 75 pont Írásbeli vizsga Általános szabályok Az írásbeli vizsgán a jelölteknek egy központilag készült feladatsort kell megoldaniuk. A vizsgázó a rendelkezésére álló időt tetszése szerint oszthatja meg az egyes feladatok között és megoldásuk sorrendjét is meghatározhatja. 2009/56. szám Az írásbeli feladatlap tartalmi jellemzői Az írásbeli vizsga feladatai 75%-ban a társadalomismeret és jelenismeret, és kb., 25%-ban a gazdasági ismeretek vagy pszichológia témákból kerülnek ki. A feladatsor két részből áll: I. rész mindenki által megoldandó feladatokat tartalmaz a társadalomismeret és jelenismeret témakörökből II. rész két feladatsort tartalmaz: A. gazdasági ismeretek B. pszichológia A tantárgy alternativitásából adódóan a vizsgázó a feladatsoron belül választhat a gazdasági ismeretek vagy pszichológiai feladatok között. Társadalomismeret és jelenismeret – fogalmakra vonatkozó teszt jellegű feladatok, – egy-egy kisebb téma esszészerű kifejtése, – esettanulmány értelmezése és elemzése, – forráshasználatot (adatsor, ábra, kép) kívánó feladat, – érvelést, egyéni véleményt, álláspont megfogalmazását elváró feladat. Gazdasági ismeretek – fogalmakra vonatkozó kérdés, – egy-egy kisebb téma esszészerű kifejtése, – esettanulmány értelmezése és elemzése, – adatsorok értelmezése és elemzése. Pszichológia – fogalmakra vonatkozó kérdés, – egy-egy kisebb téma esszészerű kifejtése, – esettanulmány értelmezése és elemzése. Az írásbeli feladatlap értékelése Az értékelés központi javítási-értékelési útmutató alapján történik. A vizsgadolgozatra összesen 75 pont adható, amely az I. részre adható 55 pont és a II. részre adható 20 pont összegéből jön létre. 2009/56. szám Szóbeli vizsga Az emelt szintű szóbeli vizsga központi tételsor alapján zajlik. A tétel tartalmazhat felvezető szöveget – idézetet, statisztikát, képet stb. – a kérdés, illetve feladat mellett. Vizsgán használható segédeszközök a középiskolai földrajz, illetve történelem atlaszok. Feleléskor a kifejtés sorrendjét a vizsgázó választja meg. A tételt a vizsgázónak önállóan kell kifejtenie. Közbekérdezni csak akkor lehet, ha teljesen helytelen úton indult el vagy nyilvánvaló, hogy elakadt. A szóbeli feladatsor tartalmi jellemzői A szóbeli tételsor legalább 20 tételből áll. A tételsort a részletes vizsgakövetelményben megadott témakörök figyelembevételével kell összeállítani. Minden tétel két feladatot tartalmaz.

Source: https://magyarkozlony.hu/hivatalos-lapok/a4a8b7b310c72324b9d8320822f65a927bdb0963/dokumentumok/56fae74fa21462385210d71b8a02d05deb4734e2/letoltes